Cleo Agyepong

Cleo Agyepong (født 17. mai 2005) er en britisk friidrettsutøver som konkurrerer i kastøvelser. Hun vant kulestøt under U18-EM i friidrett 2022.

Hun konkurrerte tidligere også i sprintløp, og løp 100 meter på 13,59 og 60 meter innendørs på 8,41 i 2018.

Idrettskarriere 
Agyepong ble engelsk U15-mester i kulestøt i 2019, og hun kom på femteplass i det engelske U17-mesterskapet i 2020. I 2021 vant hun kulestøt under UK School Games.

Under det engelske U20-mesterskapet innendørs i 2022 kom hun på andreplass i kulestøt, bak Omolola Kuponiyi. Hun deltok i U18-EM i friidrett 2022, og vant der kulestøt, foran Chantal Rimke og Paige Stevens. Resultatet hennes der ble 17,39 meter, som var ny europeisk U18-bestenotering i 3 kg kulestøt.

Referanser

Eksterne lenker 
 
  Cleo Agyepong  – U18-EM 2022

Britiske friidrettsutøvere
Junioreuropamestere i friidrett